laion/Wikipedia-Exotic huggingface dataset:
אריאל קבל

אריאל קרוליין קבל (באנגלית: Arielle Caroline Kebbel; נולדה ב-19 בפברואר 1985) היא שחקנית ודוגמנית אמריקאית, מוכרת בשל תפקידיה בסדרות הטלוויזיה "בנות גילמור" (2003 - 2004), "יומני הערפד" (2009 - 2014; 2017), "90210"‏(2011 - 2013), "בולרז" (2015 - 2016; 2019), "אספן העצמות: לינקולן" (2020), ו"מוקד 911" (2022). אריאל קבל נולדה וגדלה בווינטר פארק, פלורידה. אמה, שרי, היא מנהלת כישרונות ובעלת חברת הפקות. קבל סיימה את לימודיה בבית הספר התיכון קרנשו בעיר אורלנדו. בשנת 2002 השתתפה בתחרות של מיס נוער של מדינת פלורידה והייתה לסגנית הראשונה. לפני שפתחה בקריירת משחק, קבל עבדה כדוגמנית במשרה מלאה. היא הוכשרה בבית הספר ליזה מייל אימג' לדוגמנות ומשחק בפלורידה. בשבוע הראשון לאחר הגעתה ללוס אנג'לס ב-2003, קיבלה אריאל תפקיד חוזר בסדרת הטלוויזיה "בנות גילמור" בדמותה של לינדזי אן ליסטר פורסטר. עוד באותה שנה ביצעה הופעות אורח בסדרות הטלוויזיה "CSI" ו"המשפט של איימי". בשנת 2004 היא שיחקה בתפקיד הת'ר האנקי בסרט הקומדיה "הכל כלול" בכיכובם של קווין הארט וסנופ דוג, ביצעה הופעת אורח בסדרה "חוק וסדר: מדור מיוחד" בדמותה של אנדראה קנת', וכן שיחקה בתפקיד חוזר בעונה החמישית והאחרונה של הסיטקום "ככה זה בחיים" של רשת The WB. בשנת 2005, שיחקה קבל בתפקיד ראשי בסרט "אמריקן פאי מציגים: מחנה התזמורת"; ספין אוף של טרילוגיית "סרטי אמריקן פאי" והסרט הראשון בסדרת "אמריקן פאי מציגים". בשנת 2006 היא שיחקה בסרט הנעורים המצליח "ג'ון טאקר מה זה גמור", בקומדיה הרומנטית לבני-נוער "אקווה מרין" ובתפקיד מרכזי בסרט האימה "הטינה 2" בבימויו של טאקאשי שימיזו. אריאל תיארה את דמותה בסרט כ"הבחורה שאתה רואה ברקע של כל פרק רוצה להיות חלק מהכל בבת אחת, אבל היא אף פעם לא מצליחה". בשנת 2009, היא שיחקה בסדרת הטלוויזיה "יומני הערפד" בתור אלקסיה "לקסי" ברנסון. באותה שנה, היא נכללה ברשימת הנשים "הלוהטות ביותר" לפי מגזין מקסים בפעם השנייה, ולקחה בה את המקום ה-48. בשנת 2010 כיכבה בתור פייג' בעונה השנייה של דרמת הנעורים "חיים בלתי צפויים" של רשת The CW, והיא הופיעה גם בפרק של הסדרה "דם אמיתי". בשנים 2011–2013 גילמה קבל את התפקיד של ונסה שו בסדרת הנעורים "90210". בהמשך, גילמה את אוליביה צ'ריטי בסדרה "חצות טקסס" מ-2017 עד 2018. בפברואר 2018 התקיימה הבכורה העולמית של הדרמה הרומנטית "חמישים גוונים של שחרור" בכיכובה של קבל. היא גילמה את התפקיד של ג'יה מטאו, האדריכלית של ביתו החדש של כריסטיאן גריי. בשנת 2021 גילמה את קימברלי בדרמה הרומנטית "אחרי שנפלנו" המבוסס על הרומן מ-2014 באותו שם מאת אנה טוד (אנ'). במרץ 2006 קבל הייתה בזוגיות של שמונה חודשים עם במאי הקולנוע ברהמן טרנר, במאי הסרט "Daydreamer" בה כיכבה. בשנת 2012 החלה לצאת עם מנכ"ל חברת התקליטים וורנר רקורדס ארון ביי-שוק (אנ'). ביי-שוק הוא יהודי, ולפני כהן היה הנשיא של מחלקת איתור הכישרונות בחברת התקליטים אינטרסקופ גפן A&M רקורדס (אנ') והיה סגן נשיא בכיר באטלנטיק רקורדס. השניים נפרדו ב-2016. בשנים 2017–2019 הייתה בזוגיות עם שחקן הפולו המקצועי ניק רולדן. מדיה וקבצים בנושא אריאל קבל בוויקישיתוף אריאל קבל, ברשת החברתית פייסבוק אריאל קבל, ברשת החברתית אקס (טוויטר) אריאל קבל, ברשת החברתית אינסטגרם אריאל קבל, במסד הנתונים הקולנועיים IMDb (באנגלית) אריאל קבל, באתר AllMovie (באנגלית) אריאל קבל, באתר Rotten Tomatoes (באנגלית) אריאל קבל, באתר Metacritic (באנגלית) אריאל קבל, במסד הנתונים הקולנועיים KinoPoisk (ברוסית)
רבי מיאשא

רבי מְיָאשָׁא היה חכם יהודי בתקופת הזוגות, בשלהי ימי בית שני. בכתב יד קויפמן של המשנה הוא מופיע כ"רבי מְיָשָׁא", וכך גם בדפוסי התלמוד הירושלמי . בכתב יד ליידן של התלמוד הירושלמי הוא נקרא "רבי מיישא". הרב אהרן היימאן סובר שבמקור שמו נזכר ללא התואר "רבי" (שלא היה רווח בזמנו), והתואר הזה נוסף במרוצת הדורות על ידי מעתיקים שונים, בשל הדמיון לשמם של חכמים מאוחרים יותר שנקראו רבי מיאשא. על פי הרמב"ם, חי רבי מיאשא בתקופתם של שמעיה ואבטליון. לדעת בעל "ספר יוחסין השלם" ובעל "סדר הדורות", הוא חי כשני דורות לאחר מכן, בדור שלאחר הלל ושמאי. במשנה מסופר שרבן גמליאל הזקן הסתפק בפרט מסוים בהלכות פאה, ועלה לבית הדין הגדול שבלשכת הגזית כדי לבררו, שם מסר נחום הלבלר בשם רבי מיאשא: מקובל אני מרבי מיאשא, שקיבל מאבא, שקיבל מן הזוגות, שקיבלו מן הנביאים הלכה למשה מסיני, בזורע את שדהו שני מיני חיטין, אם עשאן גורן אחת, נותן פאה אחת; שתי גרנות, נותן שתי פאות — משנה, מסכת פאה, פרק ב', משנה ו' כלומר: אדם שזרע שני מיני חיטה שונים, אם ייחד לכל מין גורן בפני עצמו - כל אחד מהם חייב בפאה בפני עצמו, ואם הוא חובט את שניהם באותה גורן - משאיר פאה אחת על שניהם. הרב אהרן הימן, "רבי מיאשא", תולדות תנאים ואמוראים, לונדון, תר"ע, חלק ג, עמוד 880, באתר היברובוקס תלמוד ירושלמי, מסכת פאה, פרק ב', הלכה ד'. היימאן (עמ' 880 - 882) מונה לפחות עוד חמישה חכמים מאוחרים יותר שנקראו בשם זה: אחד בדורו של רבי ישמעאל (פרקי דרבי אליעזר כא); אחד הוא רבי מאיר (על פי דקדוקי סופרים לתלמוד בבלי, מסכת עירובין, דף י"ג, עמוד ב' ראו (כאן); אחד שקיבל מרבי יהודה (תלמוד בבלי, מסכת נדרים, דף ח', עמוד ב'); אחד בדור השלישי-רביעי לאמוראי ארץ ישראל (למשל: תלמוד בבלי, מסכת שבת, דף צ"ט, עמוד ב' ועוד) והאחד - רבי מיאשה בר בריה דרבי יהושע בן לוי. הקדמת הרמב"ם לפירוש המשנה סדר הדורות, סדר תנאים ואמוראים, אות מ בערכו ושם אות א בערך "אבטליון". ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
לואה

האם התכוונתם ל... לואה (עיר) – עיר במלטה לואה (שפת תכנות) – שפת תכנות לואה (חברת נעליים) – יצרנית מגפיים גרמנית לואיזה "לואה" גטסינגר – חלוצה בהאית לואה (נהר) – נהר באפריקה, מיובלי האובנגי לאה לואו
דניאל אישטרושה

הרב דניאל אישטרושה או איסטרוסה (ה'שמ"ב, 1584 – כ"ה בתשרי התי"ד, 16 באוקטובר 1653) היה רב, פוסק וראש ישיבה בסלוניקי ומחבר ספר מגן גיבורים. נולד בסביבות שנת ה'שמ"ב לרבי משה בסלוניקי. למד אצל רבי מרדכי קלעי, וכיהן, עוד בחיי רבו כראש ישיבה בק"ק פורטוגאל יחייא בעיר שמרוב גודלה נחלקה ל"שבעה מהדורות", (כיתות). מתלמידיו שם נמנים רבי דוד קונפורטי, מחבר ספר קורא הדורות, שלמד שם במהדורה השנייה, רבי גרשון בן אברהם מוטאל, רבי יצחק די אלבה ורבי גבריאל אספרנסה, המשורר יעקב דניאל, הרב בנימין מדינה, שהיה רבה של מונסטירייו שבמוקדוניה, שבתי עמנואל חסן, מחבר ספר חסן ישועות ועוד רבים. שימש כאחד מארבעת הרבנים הכוללים של סלוניקי. היה ידוע כ"עניו מאד וחסיד ומראהו כמלאך ה' צבאות" נפטר במגפה שפרצה בסלוניקי בכ"ה בתשרי התי"ד ועל מצבתו נכתב: אבן יקרה בה: נגנז גברא רבה רחים ליה עלמא טובא: איש חמודות דניאל לכפר על עם קדושים: נגזר על חמד אישים יבא חכם חרשים: כען יתקרי דניאל רב ועצום בתורה: לו זרוע עם גבורה  ארי שבחבורה: ויהי דניאל באלהיו נפשו קשורה: ובקרבו שכינה שורה בקי בסתרי התורה: לא נמצא מכלם כדניאל  על קדם מלכא: בחיבה ובנשיקה הרב הגדול כארי יתנשא כ'מ'ה'ר  דניאל אישטרושה זלה"ה יום ה' כ"ה לתשרי שנת הת'י'ד' ליצירה תנצב"ה הותיר שלושה בנים, רבי יוסף, רבי דוד ורבי יצחק. נכדו היה רבי חיים אברהם אישטרושה, שהיה רבה של שירון. שו"ת מגן גיבורים (שאלוניקי תקי"ד) - תשובת קצרות לרוב, שהשיב לשואליו, הן משאלוניקי והן מחוצה לה. חידושים על טור אבן העזר וחשן משפט, חלקם נדפסו בספר דורש משפט, לרבי שלמה פלורנטין. שיטות על התלמוד, חידושיו על מסכת עבודה זרה נדפסו בספר בן אברהם לנכדו רבי חיים אברהם אישטרושה. קונטרס שמות הגיטין, נדפס בתחילת ספר ירך אברהם חלק א' לנכדו, רבי חיים אברהם אישטרושה. פסקים שלו נדפסו בסוף ספר בית שלמה לרבי שלמה חסון, בספר ירך אברהם (חלק א' דף נ"ו והלאה), בספר תורת חיים לרבי חיים שבתי, בשו"ת רבי ברוך אנג'יל, בספר פני משה לרבי משה בנבנישתי ועוד. ש' וואנונו, רבנן תקיפי ארעא, עמוד 327 עמנואל, יצחק שמואל, גדולי שלוניקי לדורותם דף שט -שיא רבי דניאל אישטרושה, מגן גיבורים, שאלוניקי תקי"ד, באתר היברובוקס דניאל בן משה אישטרושה (1584-1653), דף שער בספרייה הלאומית שאלוניקי תי"ד ספר דניאל, פרק י', פסוק י' ספר דניאל, פרק ה', פסוק י"ב ספר תהלים, פרק פ"ט, פסוק י"ד ספר דניאל, פרק א', פסוק כ"א ספר דניאל, פרק א', פסוק י"ט ספר דניאל, פרק ה', פסוק י"ג שאלוניקי תרפ"ז סימן ח' חלק ב' סימן י"ד
הגנת היעדר שליטה

הגנת היעדר שליטה (בכתיב חסר: הגנת העדר שליטה) היא הגנה במשפט הפלילי המשמשת סייג לאחריות פלילית. חוק העונשין פוטר אדם שביצע עבירה ללא שליטה על תנועותיו הגופניות: לא יישא אדם באחריות פלילית למעשה שעשה ולא היה בידו לבחור בין עשייתו לבין ההימנעות ממנו מחמת העדר שליטה על תנועותיו הגופניות, לענין אותו מעשה, כמו מעשה שנעשה עקב כפייה גופנית שהעושה לא יכול להתגבר עליה, תוך תגובה רפלקטורית או עוויתית, בשעת שינה, או במצב של אוטומטיזם או של היפנוזה — חוק העונשין, סעיף 34ז בפסיקה נעשתה הבחנה בין אוטומטיזם בלתי-שפוי (INSANE AUTOMATISM), שמקורו במחלה נפשית ואשר יכול שיצדיק הגנה של אי שפיות הדעת, לבין אוטומטיזם שפוי (SANE AUTOMATISM), שמקורו בגורם חיצוני אשר אין רואים אותו באור של מחלה נפשית. בפסק דין חמיס קבע נשיא בית המשפט העליון שמעון אגרנט כי טענת האוטומטיזם מתקיימת רק אם הנאשם מצליח להוכיח כי חוסר השליטה נבע מאיבוד מודעות לגבי הנעשה סביבו: המכנה המשותף, המאפיין אוטומטיזם שפוי, ואשר בגללו מקובל היום על הפוסקים וסופרי המשפט לראות מצב זה כעשוי לפטור מאחריות פלילית, הוא, כי בשעת האירוע הנדון היה הנאשם נטול הכרה (או מודעות) על הנעשה אתו ומסביבו ועקב כך, לא שלט על תנועותיו — ע"פ 382/75 חמיס נ' מדינת ישראל, ל(2) 729 (1976) טאדסה גטאהון, שהיה בהליך גירושין, הגיע לבניין כלל בירושלים ורצח את עורך הדין שלו ואת בתו ימית, באמצעות אקדח שהיה ברשותו מתוקף עבודתו כמאבטח. בבית המשפט המחוזי הורשע גטאהון ברצח בכוונה תחילה של שניהם ונידון לשני מאסרי עולם. בערעור לבית המשפט העליון טען גטאהון כי הירי לא היה בשליטתו אלא נבע מהתפרצות של פוסט טראומה, ולכן עומדת לו הגנת היעדר השליטה. לטענתו זו צירף חוות דעת רפואית של מומחה התומכת בדבריו. השופטת דפנה ברק-ארז דחתה את הערעור, מפני שחוות הדעת הרפואית הסתמכה יתר על המידה על דבריו של גטאהון ולכן היא אינה מהימנה. בנוסף, שאר הנסיבות הראו שגטאהון דווקא הבין את המתרחש ופירט היטב את התרחשות האירוע, דבר המלמד על מודעותו לנעשה סביבו. ע"פ 1839/15 טאדסה גטאהון נ' מדינת ישראל (נבו 25.05.2016)
פאולו פרננדס

פאולו פרננדס קנטין (בספרדית: Paolo Fernandes Cantin; נולד ב-19 באוגוסט 1998) הוא כדורגלן ספרדי המשחק בעמדות הקשר ההתקפי והקיצוני הימני בא.א.ק. אתונה. פרננדס נולד בסרגוסה, והחל לשחק כדורגל במחלקת הנוער של ריאל סרגוסה. ב-2013 עבר למחלקת הנוער של מנצ'סטר סיטי, אך בשל מחלוקות עם ריאל סרגוסה הוא נרשם בצורה רשמית במנצ'סטר רק באוגוסט 2014, כשמלאו לו 16. במהלך השנים הוא השתלב באקדמיות הנוער של המועדון, ובעונת 2016/2017 כבש 11 שערים ב-22 הופעות בקבוצת המילואים של המועדון. ב-24 ביוני 2017 הושאל לנאק ברדה מליגת העל ההולנדית. ב-12 באוגוסט ערך את הופעת הבכורה שלו, כשעלה כמחליף במחצית בהפסד קבוצתו 1–4 לוויטסה ארנהם. ב-3 בדצמבר כבש את שער בכורה בניצחון קבוצתו 3–1 על אקסלסיור רוטרדם. ב-12 ביולי 2018 הוארכה השאלתו לקבוצה לעונה נוספת. ב-17 ביולי 2019 הושאל לעונה אחת לפרוג'ה מהסרייה ב' האיטלקית. ב-3 בספטמבר 2020 חתם לשלוש עונות בקאסטיון, העולה החדשה לליגה הספרדית השנייה בכדורגל. ב-29 ביוני 2021 עבר לוולוס מליגת העל היוונית. ב-19 בספטמבר 2021 כבש את שער הבכורה שלו, בניצחון קבוצתו 3–1 על אפולון סמירניס. מדיה וקבצים בנושא פאולו פרננדס בוויקישיתוף פאולו פרננדס, ברשת החברתית אקס (טוויטר) פאולו פרננדס, ברשת החברתית אינסטגרם פאולו פרננדס, באתר Transfermarkt פאולו פרננדס, באתר Soccerway פאולו פרננדס, באתר BDFutbol פאולו פרננדס, באתר WorldFootball.net פאולו פרננדס, באתר FootballDatabase.eu Stuart Brennan, Is Man City youngster Paolo Fernandes about to become a Dutch sensation?, Manchester Evening News, ‏2017-06-27 (באנגלית) Heraldo de Aragón, Un aragonés en la corte de Pep, heraldo.es (בספרדית) A. R, Lío con el futbolista cadete Paolo Fernandes, El Periódico de Aragón, ‏2013-09-18 (בספרדית) S. VALERO, Los ingresos que volaron, El Periódico de Aragón, ‏2017-02-26 (בספרדית) El City ya ha pagado por el cadete Paolo Fernandes, El Periódico de Aragón, ‏2014-02-21 (בספרדית) Transfer news Manchester City trio complete loan moves to NAC Breda | Goal.com, www.goal.com Paolo Fernandes blijft bij NAC, web.archive.org, ‏2018-07-12 Paolo Fernandes è biancorosso | A.C. Perugia Calcio - Sito Ufficiale, web.archive.org, ‏2019-07-17 FICHAJE: Paolo Fernandes, nuevo jugador del CD Castellón | CD Castellón | Web Oficial, ‏2020-09-03 (ב־European Spanish) sport-fm newsroom, Φερνάντες ο… έβδομος για τον Βόλο, sport-fm.gr (ביוונית) Πέρασε με τριάρα από τη Ριζούπολη ο Βόλος και έκανε το δύο στα δύο, 1-3 τον Απόλλωνα Σμύρνης, www.sport24.gr (ביוונית)
מרדכי קלעי

הרב מרדכי (בכור) קלעי (נפטר בט"ו בכסלו ה'ת"ז; 1647) היה פוסק וראש ישיבה בשאלוניקי. נולד לרבי שלמה קלעי בשנת ה'שט"ו בערך בשאלוניקי. למד אצל רבי אהרון אבן חסון, רבי אהרן ששון ורבי יצחק פרנקו. כיהן כראש ישיבת ק"ק (פורטוגאל) יחייא. מתלמידיו נמנים רבי דניאל אישטרושה שתפס את מקומו כראש הישיבה, רבי יהודה בנבנישתי, רבי שלמה הכהן, רבי חיים רומאנו, רבי יוסף פרץ שהיה רבה של לאריסה, רבי יוסף צרפתי, רבה של סידרוקאפסי, רבי אברהם בן חנניה הרופא, רבי אברהם די בוטון, רבי משה יהודה עבאס, רבי יהודה עוזיאל הראשון ועוד. כתב חיבורים רבים, ביניהם פסקים ודרושים, שנשרפו ברובם בשנת ה'שפ"ה. עסק רבות בצרכי ציבור, עד ש”טרדותי מחול הים ירבון...טרדות פסקים ודינים ושאלות בכתב ובעל פה מלבד טרדות מילי דמצות וענייני צבור ועל דרך נס אני יכול לעמוד בהם”, ביניהם פדיון שבויים, השיא יתומות, ודאג לצדקה לעניי עירו והעוברים ושבים. התכתב עם גדולי דורו, וביניהם רבי אהרן לפפא, המהרש"ך, מהרח"ש, המהרי"ט ועוד. סבל מייסורים קשים - בתו, וכל משפחתה בה חתנו ובן אחותו, רבי מצליח לוזייו ובתם, מתו במגפה שפרצה בסלוניקי. אשתו ובתו של הרב קלעי נפטרו בחייו, ותלמידו, רבי משה יהודה עבאס שלח לו מכתב ובו שיר תנחומים על מות אשתו. אחיו היה רבי ברוך קלעי, מחבר ספר מקור ברוך. נפטר בט"ו בכסלו ה'ת"ז (1647), וביקש להיקבר לצד רבו, רבי יצחק פרנקו. על מצבתו נחקק: כי גדול מרדכי בבית המלך ושמעו הולך בכל הדור כי האיש מרדכי הולך וגדול ליהודים ורצוי לרוב אחיו דורש טוב לעמו ודובר שלום עלה אל השמים הרב הקדוש  כמהר"ר מרדכי קלעי ת'נ'צ'ב'ה'  ביום א' ט'ו' לחדש כסליו שנת בעצם היום הזה בא נח א'ל ה'ת'בה' — מצבות שאלוניקי חלק א, עמוד 296 הרב דוד קונפורטי, קורא הדורות, דף מה עמוד ב'. עמנואל, יצחק שמואל, מצבות שאלוניקי, חלק א, מצבה 682. עמנואל, יצחק שמואל, גדולי שאלוניקי לדורתם, עמוד רצג. ירך אברהם (שאלוניקי תקל"ה) דף סז עמוד ב' הרב דוד קונפורטי, קורא הדורות, דף מה עמוד ב' בני אהרן, סימן א, ו-ל' שו"ת מהרש"ך, חלק ב' סימן ע"א שו"ת מהרח"ש אה"ע סימן לא שו"ת מהרי"ט חלק ב' סימן ס שו"ת מהרש"ך, חלק ב', דף ק"מ עמוד א מ' ולנשטין, משה יהודה עבאס, מלילה א', מנצ'סטר תש"ד, עמודים 65-67
משה יהודה עבאס

רבי משה יהודה עבאס היה רב, משורר, פוסק ופייטן בשאלוניקי, קושטא, ונציה ומצרים במאה ה-17. נולד בשאלוניקי לרבי מאיר בסוף המאה ה-16, והוא ככל הנראה צאצא של משפחת עבאסי, ממנה יצאו פייטנים ורבנים מפורסמים, כמו רבי יהודה בן שמואל אבן-עבאס, רבי משה עבאס, רבי יום טוב עבאס ועוד. למד בישיבת חייא שבשאלוניקי אצל רבי מרדכי קלעי. נדד לקושטא, שם גר בשכונת יאמבול ולמד בישיבתו של רבי יוסף מטראני. בקושטא קיבל תורה גם מרבי יונה עדילה והרב יחיאל באסן. נסע לוונציה, שם השיב תשובות לשואליו בנושאי דיני ממונות. לאחר מכן עבר לרשיד שבמצרים, שם השתקע ונעשה לרב ולדיין. נפטר ברשיד אחרי שנת ה'תל"ז. שאלות ותשובות כיסא כבוד - פירוש על מסכתות קטנות. קול יהודה - שירים, אגרות ומכתבים בחרוזים. תקון שבתות - אנתולוגיה של מבחר פיוטים (כת"י) קובץ שירים ומליצות ששיגר משה יהודה עבאס למשוררי וחכמי דורו שמואל גליק, רבי משה יהודה עבאס: חכם שקורותיו וכתביו טרם ראו אור, Brill, 2021-01-18, מסת"ב 978-90-04-42046-5. (באנגלית) כ״י הספרייה הבריטית 5009) Or.) כ״י שוקן SL-1-25 כתב היד MS. Opp. add 8° 58 שבספריית הבודליאנה ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
סלטברן (סרט)

סלטברן (באנגלית: Saltburn) הוא סרט מתח אמריקאי שנכתב, בוים והופק על ידי הקולנוענית אמרלד פנל. עלילת הסרט מתמקדת באוליבר, סטודנט עני בקולג' יוקרתי, המתאהב בפליקס, סטודנט ממשפחה אנגלית ענפה ואריסטוקרטית. רוזמונד פייק ג'ייקוב אלורדי בארי קיוגאן קארי מאליגן ארצ'י מדקוויי בינואר 2022, נמסר כי חברת "LuckyChap Entertainment" בראשותה עומדת השחקנית מרגו רובי נמצאת במשא ומתן על הפקת הסרט "סלטברן", סרטה השני של אמרלד פנל אותו כתבה, הפיקה וביימה לאחר הסרט "צעירה מבטיחה" (2020). במאי 2022, נמסר כי לצוות ההפקה הצטרפו המפיקים ג'וזי מקנמרה, טום אקרלי ורובי אושרו, וכי לצוות השחקנים לוהקו רוזמונד פייק, ג'ייקוב אלורדי ובארי קיוגאן בתפקידים שטרם פורסמו. צילומי הסרט החלו ב-16 ביולי 2022, ועליהם אמון צלם הקולנוע לינוס סנדגרן. אתר האינטרנט הרשמי של סלטברן (באנגלית) "סלטברן", במסד הנתונים הקולנועיים IMDb (באנגלית) "סלטברן", באתר AllMovie (באנגלית) "סלטברן", באתר Rotten Tomatoes (באנגלית) "סלטברן", באתר Metacritic (באנגלית) "סלטברן", במסד הנתונים הקולנועיים KinoPoisk (ברוסית) Aurthur, Kate (January 24, 2022). "Emerald Fennell Sets Next Movie at MRC, Plans Summer Shoot (Exclusive)". Variety. Retrieved July 18, 2022. Bamigboye, Baz (May 11, 2022). "Rosamund Pike To Star In Promising Young Woman Filmmaker Emerald Fennell's New Film". Deadline Hollywood. Retrieved July 18, 2022. Kroll, Justin (May 12, 2022). "Euphoria's Jacob Elordi And Barry Keoghan To Co-Star With Rosamund Pike In Emerald Fennell's Saltburn For MRC Film And LuckyChap: Hot Cannes Market Package". Deadline Hollywood. Retrieved July 18, 2022. Mishra, Shrishty (July 16, 2022). "Emerald Fennell's Saltburn Begins Filming With Academy Award-Winning DP Linus Sandgren". Collider. Retrieved July 18, 2022. Horton, Adrian (2024-01-08). "Golden Globes 2024: the full list of winners". The Guardian (באנגלית בריטית). ISSN 0261-3077. נבדק ב-2024-02-15. Critics Choice Awards 2024: All the Winners, TIME, ‏2024-01-15 (באנגלית) Patrick Frater, ‘Barbenheimer’ Duo and ‘Killers of the Flower Moon’ Lead Australia’s AACTA International Awards Nominations, Variety, ‏2023-12-15 (באנגלית אמריקאית) film, Guardian (2024-02-18). "Baftas 2024: the complete list of winners". The Guardian (באנגלית בריטית). ISSN 0261-3077. נבדק ב-2024-02-19. Taylor Swift, 'Barbie' and 'Grey's Anatomy' Score at 2024 People's Choice Awards: See the Full List of Winners, Peoplemag (באנגלית) Matt Neglia, The 2023 Satellite Award (IPA) Winners, Next Best Picture, ‏2024-03-04 (באנגלית אמריקאית)
אחיין

אחיין הוא הילד של האח או הגיס של אדם. מנקודת המבט של האחיין, אותו האדם הוא הדוד/ה שלו/ה. מכיוון שישנו פער של שני דורות בין הדודה/דוד לאחיינית/אחיין, מדובר בקרבה משפחתית מדרגה שנייה כאשר במקרים בהם יש קשר דם בין הדודה/דוד לאחיינית/אחיין יש 25% קשר דם. באופן מסורתי האחיין היה האדם שהיה מקבל את הירושה מהדוד/ה שלו במקרים להם לדוד/ה לא היו ילדים. אחיינים מפורסמים בתרבות הפופולרית הם אחייניו של דונלד דאק - יואי, דואי ולואי. Stahl, Anne (2007). Victims who Do Not Cooperate with Law Enforcement in Domestic Violence Incidents. p. 19. Chakraborty, Eshani. "Marginality, Modes of insecurity and Indigenous Women of Northern Bangladesh" (PDF). calternatives.org. נבדק ב-8 ביוני 2016. {{cite web}}: (עזרה) ערך זה הוא קצרמר בנושא סוציולוגיה. אתם מוזמנים לתרום לוויקיפדיה ולהרחיב אותו.
יואי, דואי ולואי

יואי, דואי ולואי (באנגלית: Huey, Dewey, and Louie) הם דמויות מצוירות שנוצרו במקור על ידי אמן הסטוריבורד קארל בארקס עבור חברת וולט דיסני, על סמך רעיון שהוצע במקור על ידי הקריקטוריסט אל טליאפרו. יואי, דואי ולואי הם שלישיית ברווזים לבנים אנתרופומורפיים, המשמשים כאחייניו של דונלד דאק. אף על פי שיש להם מראה פיזי זהה, השלישייה נבדלת זה מזה לפי הצבע של החולצות והכובע מצחייה שלהם (יואי לובש בגד וכובע אדומים, דואי לובש בגד וכובע כחולים ולואי לובש בגד וכובע ירוקים). לאורך השנים הם כיכבו כדמויות ראשיות בסרטי הנפשה רבים של דונלד דאק ובסדרת הטלוויזיה "אגדות ברווזים" וכמו גם באתחול של הסדרה "סיפורים של ברווזים", על אף שלכל אורך השנים הם כיכבו בעיקר בסדרות קומיקס. בעוד שהכוונה המקורית היא שהנערים יהיו מספיק שובבים על מנת לעורר את מזגו של דונלד דאק, בסיפורים המאוחרים יותר בהם מככבים הנערים, ובמיוחד החל מסדרות הקומיקס שנוצרו על ידי קרל בארקס, הנערים הפכו לגיבורים בזכות עצמם ולנכסים יקרי ערך עבור דונלד דאק ודוד קמצוץ כאשר הם נוהגים להצטרף אליו להרפתקאות שונים. הנערים (לאחר דונלד דאק וצוות קוואק רק יואי) חברים בארגון הצופים הבדיוני "ג'וניור וודצ'וקס" או בעברית "צופי המרמיתות". יואי, דואי ולואי הם הבנים של אחותו של דונלד, דלה דאק. בעלילת סרטי ההנפשה הקצרים הם נשלחו במקור לבקר את דונלד ליום אחד בלבד. בקומיקס, השלושה נשלחו לשהות עם דונלד באופן זמני, עד שאביהם יחזור מבית החולים. הן בסדרות הקומיקס והן בסרטי ההנפשה הקצרים, הוריהם של הבנים מעולם לא הוזכרו שוב לאחר המקרים הללו, (למעט בסדרה סיפורים של ברווזים) כאשר הבנים בסופו של דבר חיו לצמיתות יחד עם דונלד. דונלד והאחיינים חיים ביחד בעיר הבדיונית דאקבורג, אשר ממקומת במדינה הבדיונית קליסוטה. בגרסה העברית של הסרט "גופי: שיגעון הכדורגל" (1987) דמויותיהם של יואי, דואי ולואי דובבו על ידי יונת מתן. בגרסה העברית של הסרט "אגדות ברווזים הסרט: אוצר המנורה האבודה" (1990) דמויותיהם של יואי, דואי ולואי דובבו על ידי פזית נוני, עירית שילה, ושירלי טפר. בגרסה העברית של סדרת הטלוויזיה "סיפורים של ברווזים" (2017) דמויותיהם של יואי, דואי ולואי דובבו על ידי דניאל מגון, יהונתן מגון, וקובי ליקורמן. אגדות ברווזים הסרט: אוצר המנורה האבודה (1990) אגדות ברווזים (1987) גופי: שיגעון הכדורגל (1987) דונלד דאק וצוות קוואק (1996) סיפורים של ברווזים (2017) Kingdom Hearts‏ (2002) Kingdom Hearts II‏ (2005) Kingdom Hearts Birth by Sleep‏ (2010) Kingdom Hearts III‏ (2019) ערך זה הוא קצרמר בנושא קומיקס. אתם מוזמנים לתרום לוויקיפדיה ולהרחיב אותו.
פרס הווידאו קליפים של MTV לקליפ הפופ הטוב ביותר

פרס הווידאו קליפים של MTV לקליפ הפופ הטוב ביותר הוענק לראשונה בשנת 1999 תחת השם של קליפ הפופ הטוב ביותר, כש-MTV החלו לשדר מספר אמני פופ. עם זאת, המועמדויות לא היו מוגבלות רק לאמני פופ, שכן גם אמני דאנס, R&B, פופ/רוק ורגאטון קיבלו מועמדויות לאורך ההיסטוריה. בשנת 2007, MTV ביטלו את הפרס הזה יחד עם כל קטגוריות הז'אנר, אך הוא חזר בשנת 2008. בריטני ספירס היא שיאנית הזכיות והמועמדויות בקטגוריה זו, וזכתה בשלושה פרסים מתוך שבע מועמדויות. אן סינק וספירס הם האמנים היחידים שזכו בפרס במשך שנתיים רצופות. פרס המוזיקה של MTV אירופה לאמן הפופ הטוב ביותר "MTV Video Music Awards 1999". MTV. נבדק ב-23 ביולי 2012. {{cite web}}: (עזרה) "MTV Video Music Awards 2000". MTV. נבדק ב-23 ביולי 2012. {{cite web}}: (עזרה) "MTV Video Music Awards 2001". MTV. נבדק ב-23 ביולי 2012. {{cite web}}: (עזרה) "MTV Video Music Awards 2002". MTV. נבדק ב-23 ביולי 2012. {{cite web}}: (עזרה) "MTV Video Music Awards 2003". MTV. נבדק ב-23 ביולי 2012. {{cite web}}: (עזרה) "MTV Video Music Awards 2004". MTV. נבדק ב-23 ביולי 2012. {{cite web}}: (עזרה) "MTV Video Music Awards 2005". MTV. נבדק ב-23 ביולי 2012. {{cite web}}: (עזרה) "MTV Video Music Awards 2006". MTV. נבדק ב-23 ביולי 2012. {{cite web}}: (עזרה) "MTV Video Music Awards 2008". MTV. נבדק ב-23 ביולי 2012. {{cite web}}: (עזרה) "MTV Video Music Awards 2009". MTV. נבדק ב-23 ביולי 2012. {{cite web}}: (עזרה) "MTV Video Music Awards 2010". MTV. נבדק ב-23 ביולי 2012. {{cite web}}: (עזרה) "MTV Video Music Awards 2011". MTV. נבדק ב-23 ביולי 2012. {{cite web}}: (עזרה) "MTV Video Music Awards 2012". MTV. נבדק ב-7 באוגוסט 2014. {{cite web}}: (עזרה) "MTV Video Music Awards 2013". MTV. נבדק ב-7 באוגוסט 2014. {{cite web}}: (עזרה) "MTV Video Music Awards 2014". MTV. נבדק ב-1 בספטמבר 2015. {{cite web}}: (עזרה) "MTV Video Music Awards 2015". MTV. נבדק ב-26 ביולי 2016. {{cite web}}: (עזרה) "2016 VMA Nominations: See the Full List Now". MTV News. נבדק ב-26 ביולי 2016. {{cite news}}: (עזרה) MTV Press (27 באוגוסט 2017). "2017 "VMA" Winners and Performances". נבדק ב-27 באוגוסט 2017. {{cite journal}}: (עזרה); Cite journal requires |journal= (עזרה) Nordyke, Kimberly (20 באוגוסט 2018). "VMAs: Camila Cabello Wins Video of the Year for "Havana"; Complete List of Winners". The Hollywood Reporter (באנגלית). נבדק ב-21 באוגוסט 2018. {{cite news}}: (עזרה) "Here Are All the Winners From the 2019 MTV VMAs". Billboard. 26 באוגוסט 2019. נבדק ב-27 באוגוסט 2019. {{cite journal}}: (עזרה) Warner, Denise (30 באוגוסט 2020). "Here Are All the Winners From the 2020 MTV VMAs". Billboard. ארכיון מ-5 בספטמבר 2020. נבדק ב-3 באוקטובר 2020. {{cite journal}}: (עזרה) Hailu, Selome (12 בספטמבר 2021). "2021 MTV Video Music Awards: The Complete Winners List (Updating Live)". Variety. ארכיון מ-13 בספטמבר 2021. נבדק ב-12 בספטמבר 2021. {{cite web}}: (עזרה) Keith Langston, Here are your nominees for the 2022 MTV Video Music Awards, EW, ‏26 ביולי 2022 (באנגלית) Dan Heching, MTV VMAs 2024: See who won, CNN, ‏2024-09-12 (באנגלית)